9. การจัดการ

แผนผังองค์กร

  (1) โครงสร้างการจัดการ

โครงสร้างการจัดการของธนาคารประกอบด้วย คณะกรรมการธนาคาร คณะกรรมการตรวจสอบ
และคณะผู้บริหาร ตามรายละเอียดดังนี้

คณะกรรมการธนาคาร

คณะกรรมการของธนาคาร ไทยธนาคาร จำกัด (มหาชน) ตามหนังสือรับรองกระทรวงพาณิชย์
ลงวันที่ 1 กุมภาพันธ์ 2544 ประกอบด้วยกรรมการ 9 ท่าน คือ

1. นายประมนต์ สุธีวงศ์ ประธานกรรมการ

2. นายวิเศษ จูภิบาล รองประธานกรรมการ

3. นายบดินทร์ อัศวาณิชย์ กรรมการ

4. นายพีรศิลป์ ศุภผลศิริ กรรมการผู้จัดการใหญ่

5. นายพิบูลย์ ลิมประภัทร กรรมการอิสระ

6. นายสารสิน วีระผล กรรมการอิสระ

7. นายไสว ยะกาศคะนอง กรรมการ

8. นายธาริน ทิวารี กรรมการอิสระ

9. นายพงษ์ภาณุ เศวตรุนทร์ กรรมการ

กรรมการผู้มีอำนาจลงนามแทนธนาคารประกอบด้วย

1. นายประมนต์ สุธีวงศ์ ประธานกรรมการ

2. นายวิเศษ จูภิบาล รองประธานกรรมการ

3. นายบดินทร์ อัศวาณิชย์ กรรมการ

4. นายพีรศิลป์ ศุภผลศิริ กรรมการผู้จัดการใหญ่

5. นายไสว ยะกาศคะนอง กรรมการ

กรรมการสองในห้าคนนี้ลงลายมือชื่อร่วมกัน และประทับตราสำคัญของธนาคาร

อำนาจของคณะกรรมการธนาคาร

1.  คณะกรรมการธนาคาร มีอำนาจและแต่งตั้งและถอดถอนพนักงานและลูกจ้างของธนาคาร
    กำหนดจ่ายเงินบำเหน็จรางวัลและเงินชดเชยแก่พนักงาน
    หรือลูกจ้างของธนาคารหรือบุคคลใดที่ทำกิจการให้ธนาคาร
    และกำหนดจ่ายเงินปันผลระหว่างกาลให้แก่ผู้ถือหุ้น

2.  คณะกรรมการธนาคารมีอำนาจตั้งกรรมการจำนวนหนึ่งเป็นคณะกรรมการบริหารหรือคณะกรรมการอื่น
    เพื่อดำเนินกิจการอย่างหนึ่งอย่างใดหรือหลายอย่าง โดยจะกำหนดเงื่อนไขอย่างใดก็ได้
    กรรมการบริหารหรือกรรมการอื่น มีสิทธิได้รับค่าตอบแทน
    และบำเหน็จตามที่ประชุมคณะกรรมการกำหนด

3.  คณะกรรมการธนาคาร มีอำนาจแต่งตั้งบุคคลใดมาเป็นที่ปรึกษาคณะกรรมการ
    เพื่อช่วยเหลือให้ความคิดเห็นในกิจการงานของธนาคารและกำหนดค่าจ้างและบำเหน็จรางวัลได้ตามที่คณะกรรมการจะเห็นสมควร

4.  คณะกรรมการธนาคารอาจมอบหมายให้กรรมการคนใดคนหนึ่งหรือหลายคนหรือบุคคลอื่นไปปฏิบัติอย่างใดอย่างหนึ่งแทนคณะกรรมการก็ได้
    และมีอำนาจกำหนดเปลี่ยนแปลงแก้ไขชื่อ
    และจำนวนกรรมการซึ่งมีอำนาจกระทำการแทนธนาคารได้

5.  กรรมการคนหนึ่งมีหนึ่งเสียงในการลงคะแนน
    แต่กรรมการผู้มีส่วนได้เสียในเรื่องใดจะไม่มีสิทธิออกเสียงในเรื่องนั้น
    ถ้าคะแนนเท่ากันให้ประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาด

    หน้าที่ของคณะกรรมการธนาคาร

    หน้าที่ของคณะกรรมการธนาคารตามหนังสือข้อบังคับสรุปได้ดังนี้

1.  จัดการธนาคารให้เป็นไปตามวัตถุประสงค์ข้อบังคับ
    และมติที่ประชุมผู้ถือหุ้นรวมทั้งกำกับควบคุมสอดส่องดูแลการดำเนินกิจการทั้งหลายของธนาคาร

2.  คณะกรรมการต้องประชุมอย่างน้อยเดือนละหนึ่งครั้ง
    โดยมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมด
    การวินิจฉัยชี้ขาดของที่ประชุมให้ใช้เสียงข้างมาก

3.  คณะกรรมการต้องจัดให้มีการประชุมผู้ถือหุ้นเป็นการประชุมผู้ถือหุ้นสามัญประจำปีภายในสี่เดือน
    นับแต่วันสิ้นสุดของรอบบัญชีของธนาคาร การประชุมคราวอื่นให้เรียกว่าการประชุมวิสามัญ
    คณะกรรมการจะเรียกประชุมผู้ถือหุ้นเป็นการประชุมวิสามัญเมื่อใดก็ได้สุดแต่จะเห็นสมควร

4.  ในกรณีที่ตำแหน่งกรรมการว่างลงจนเหลือน้อยกว่าจำนวนที่จะเป็นองค์ประชุม
    กรรมการที่เหลืออยู่กระทำการในนามของคณะกรรมการได้เฉพาะการจัดให้มีการประชุมผู้ถือหุ้นเพื่อเลือกตั้งกรรมการแทนตำแหน่งที่ว่างทั้งหมดเท่านั้น
    ภายในหนึ่งเดือนนับแต่วันที่กรรมการว่างลงจนเหลือน้อยกว่าจำนวนที่จะเป็นองค์ประชุม

การแต่งตั้งและถอดถอนกรรมการธนาคาร

การแต่งตั้งและถอดถอนกรรมการธนาคารตามหนังสือข้อบังคับของธนาคาร สรุปได้ดังนี้

1.  กรรมการของธนาคารให้ที่ประชุมผู้ถือหุ้นเป็นผู้เลือก โดยมีจำนวนไม่น้อยกว่าห้าคน
    และไม่จำเป็นต้องเป็นผู้ถือหุ้นของธนาคาร ในการลงคะแนนเสียงเลือกตั้งกรรมการ
    ผู้ถือหุ้นมีคะแนนเสียงเท่ากับจำนวนหุ้นที่ถือ โดยถือว่าหุ้นหนึ่งมีหนึ่งเสียง
    และผู้ถือหุ้นแต่ละคนจะต้องใช้คะแนนเสียงของตนที่มีอยู่ทั้งหมด
    เลือกตั้งบุคคลเดียวหรือเป็นคณะบุคคลเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้
    บุคคลที่ได้รับคะแนนเสียงเห็นชอบสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงเลือกตั้งในครั้งนั้น
    ให้ใช้การจับฉลากตามวิธีที่ประธานในที่ประชุมเป็นผู้กำหนด

2.  ให้คณะกรรมการเลือกกรรมการคนหนึ่งเป็นประธานกรรมการ
    และถ้าเห็นสมควรจะเลือกกรรมการคนหนึ่งหรือหลายคนตั้งเป็นรองประธานกรรมการก็ได้

3.  ในการประชุมผู้ถือหุ้นสามัญประจำปีทุกครั้ง
    กรรมการจำนวนหนึ่งในสามของจำนวนกรรมการที่จะพึงมีต้องออกจากตำแหน่ง
    ถ้าจำนวนกรรมการที่จะออกแบ่งเป็นสามส่วนไม่ได้
    ให้ออกโดยจำนวนใกล้เคียงกับส่วนหนึ่งในสาม

4.  ที่ประชุมผู้ถือหุ้นสามารถถอดถอนกรรมการออกด้วยคะแนนเสียงไม่น้อยกว่าสามในสี่ของจำนวนผู้ถือหุ้นที่มาประชุมและมีสิทธิออกเสียงและมีหุ้นนับรวมกันไม่น้อยกว่ากึ่งหนึ่งของหุ้นที่ถือโดยผู้ถือหุ้นที่เข้าประชุมและมีสิทธิออกเสียง

5.  ศาลมีคำสั่งให้ออก

6.  หากตำแหน่งกรรมการว่างลงเพราะเหตุอื่นนอกจากถึงคราวออกตามวาระ
    คณะกรรมการที่เหลืออยู่อาจเลือกบุคคลหนึ่งบุคคลใดแทนในการประชุมคณะกรรมการคราวต่อไป
    ด้วยคะแนนเสียงไม่น้อยกว่าสามในสี่ของจำนวนกรรมการที่เหลืออยู่
    เว้นแต่วาระของกรรมการที่ว่างลงเหลือน้อยกว่าสองเดือน

ตามข้อบังคับของธนาคารผู้ถือหุ้นมีสิทธิออกเสียงเลือกตั้งและถอดถอนกรรมการของธนาคารเท่าเทียมกันหมด
ไม่มีการกำหนดสิทธิพิเศษแก่ผู้ถือหุ้นรายย่อยในการแต่งตั้งกรรมการ
โดยคะแนนเสียงเท่ากับจำนวนหุ้นสามัญที่ถือหนึ่งหุ้นมีหนึ่งเสียง
ผู้ถือหุ้นไม่สามารถแบ่งคะแนนเสียงในการออกเสียงเลือกตั้งกรรมการเพื่อให้ผู้ใดได้คะแนนมากน้อยได้

นอกจากการแต่งตั้งและถอดถอนกรรมการตามข้อบังคับของธนาคารแล้ว
พระราชบัญญัติการธนาคารพาณิชย์
ได้ให้อำนาจธนาคารแห่งประเทศไทยสั่งให้ธนาคารพาณิชย์นั้นถอดถอนกรรมการหรือบุคคล
ซึ่งรับผิดชอบในการดำเนินงานของธนาคารซึ่งเป็นเหตุให้เกิดความเสียหายแก่ประโยชน์ของประชาชน
หรือไม่ปฏิบัติตามคำสั่งของธนาคารแห่งประเทศไทยออกจากตำแหน่งได้
และให้ธนาคารแต่งตั้งบุคคลอื่นโดยความเห็นชอบจากธนาคารแห่งประเทศไทยเข้าดำรงตำแหน่งดังกล่าวแทน
และให้ถือว่าคำสั่งของธนาคารแห่งประเทศไทยที่ให้ถอดถอนหรือแต่งตั้งกรรมการนี้เป็นมติของที่ประชุมผู้ถือหุ้น

ทั้งนี้ คณะกรรมการธนาคารชุดปัจจุบัน มีทั้งส่วนที่ได้รับการแต่งตั้งโดยคำสั่งธนาคารแห่งประเทศไทย
และโดยอำนาจตามข้อบังคับของธนาคาร

การมอบอำนาจโดยคณะกรรมการธนาคาร

ที่ประชุมคณะกรรมการของธนาคาร ครั้งที่ 11/2543 เมื่อวันที่ 19 พฤษภาคม 2543 และครั้งที่
12/2543 เมื่อวันที่ 25 พฤษภาคม 2543 ซึ่งมีกรรมการอิสระของธนาคารเข้าร่วมประชุม 2 ท่าน
ได้อนุมัติอำนาจอนุมัติทั่วไปและอำนาจอนุมัติเฉพาะของฝ่ายงาน
ซึ่งครอบคลุมอำนาจอนุมัติในการบริหารของธนาคาร
และมอบอำนาจดำเนินการให้กับกรรมการผู้จัดการใหญ่
และให้กรรมการผู้จัดการใหญ่สามารถมอบอำนาจช่วงให้บุคคล
หรือคณะบุคคลดำเนินการตามวัตถุประสงค์ตามขอบเขตการมอบอำนาจได้ ทั้งนี้
โดยมีวัตถุประสงค์เพื่อกำหนดให้มีการกระจายอำนาจของคณะกรรมการธนาคารให้แก่ผู้รับผิดชอบงานบริหารธนาคารในการดำเนินการให้เป็นไปตามนโยบายและแผนงานหลักของธนาคารอย่างมีประสิทธิภาพรวมทั้งมีกระบวนการควบคุมการปฏิบัติงานที่รัดกุมและเหมาะสม
ต่อมาเพื่อให้เกิดความเหมาะสมและรัดกุมสอดคล้องกับหลักเกณฑ์ของทางการ
คณะกรรมการธนาคารในการประชุม ครั้งที่ 21/2543 เมื่อวันที่ 22 และ 23 ธันวาคม 2543
ซึ่งมีกรรมการอิสระของธนาคารเข้าร่วมประชุมครบทั้ง 3 ท่าน
ได้อนุมัติให้ธนาคารออกระเบียบคำสั่งเรื่องการมอบอำนาจในลักษณะที่อาจมีความขัดแย้งทางผลประโยชน์
โดยให้ระบุข้อความ “ห้ามมิให้ผู้รับมอบอำนาจจากธนาคาร
ดำเนินการหรืออนุมัติรายการที่บุคคลดังกล่าว หรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์ในลักษณะอื่นกับธนาคาร หรือบริษัทย่อย”

คณะกรรมการตรวจสอบ (Audit Committee)

คณะกรรมการตรวจสอบและที่ปรึกษาคณะกรรมการตรวจสอบ
ได้ตั้งขึ้นตามมติที่ประชุมคณะกรรมการธนาคารครั้งที่ 8/2542 เมื่อวันที่ 27 พฤษภาคม 2542
และครั้งที่ 9/2542 เมื่อวันที่ 29 มิถุนายน 2542 และที่ประชุมวิสามัญผู้ถือหุ้น ครั้งที่ 1/2543
เมื่อวันที่ 21 กรกฎาคม 2543
และทุกท่านเป็นกรรมการอิสระที่ไม่เป็นเจ้าหน้าที่หรือลูกจ้างของธนาคาร
มีวาระในการดำรงตำแหน่งคราวละ 2 ปี

คณะกรรมการตรวจสอบมีรายนามดังต่อไปนี้

1. ดร. พิบูลย์ ลิมประภัทร ประธานกรรมการตรวจสอบ

2. ดร. สารสิน วีระผล กรรมการตรวจสอบ

3. นายธาริน ทิวารี กรรมการตรวจสอบ

ที่ปรึกษาคณะกรรมการตรวจสอบ

1. นายประทีป วงศ์นิรันดร์ ที่ปรึกษาคณะกรรมการตรวจสอบ

2. นายอดิศักดิ์ ธนชยานนท์ ที่ปรึกษาคณะกรรมการตรวจสอบ

โดยมีนายปฐม อมรเดชาวัฒน์ ผู้อำนวยการอาวุโส ฝ่ายตรวจสอบภายในของธนาคาร
เป็นเลขานุการคณะกรรมการตรวจสอบ

ขอบเขต หน้าที่ ความรับผิดชอบ และรายงานต่อคณะกรรมการธนาคาร ดังต่อไปนี้

1. ควบคุม กำกับ ดูแลการปฏิบัติงานและการจัดทำรายงานของฝ่ายตรวจสอบภายใน

2. สอบทานการรายงานทางการเงินของธนาคารให้ถูกต้องและเพียงพอ

3. สอบทานให้ธนาคารมีระบบการควบคุมภายใน
และการตรวจสอบภายในที่เหมาะสมและมีประสิทธิผล

4. สอบทานให้ธนาคารปฏิบัติตามกฎหมายที่เกี่ยวข้องกับธุรกิจของธนาคารพาณิชย์
กฎหมายว่าด้วยหลักทรัพย์และตลาดหลักทรัพย์ และข้อกำหนดของตลาดหลักทรัพย์

5. พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของธนาคาร

6.
พิจารณาการเปิดเผยข้อมูลของธนาคารในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

7. จัดทำรายงานของคณะกรรมการตรวจสอบ ในการกำกับดูแลกิจการของฝ่ายตรวจสอบภายใน

8.
ปฏิบัติการอื่นใดตามที่ประธานคณะกรรมการหรือคณะกรรมการของธนาคารมอบหมายด้วยความเห็นชอบจากคณะกรรมการตรวจสอบ

คณะผู้บริหาร

คณะผู้บริหารของธนาคารระดับตั้งแต่ผู้ช่วยกรรมการผู้จัดการใหญ่ขึ้นไป ณ วันที่ 31 ธันวาคม 2543
มีจำนวน 22 ท่าน ดังนี้

1. นายพีรศิลป์ ศุภผลศิริ กรรมการและกรรมการผู้จัดการใหญ่

2. นางดวงพร สุจริตานุวัต รองกรรมการผู้จัดการใหญ่ สายพัฒนาธุรกิจนครหลวง

3.  นายทวีป ชาติธำรง รองกรรมการผู้จัดการใหญ่ สายธุรกิจสถาบันและตลาดทุน

4.  นายมานิต เจียรดิฐ รองกรรมการผู้จัดการใหญ่ สายบริหารความเสี่ยงและพิจารณาสินเชื่อ

5.  นายเอกชัย ติวุตานนท์ รองกรรมการผู้จัดการใหญ่ สายบริหารกลาง

6.  นายชนินทร์ หอมศิลป์กุล รองกรรมการผู้จัดการใหญ่ สายเทคโนโลยีและปฏิบัติการ

7.  นายสุรินทร์ เปรมอมรกิจ รองกรรมการผู้จัดการใหญ่ สายพัฒนาธุรกิจภูมิภาค

8.  นายจิต จิตติวรานนท์ ผู้ช่วยกรรมการผู้จัดการใหญ่ ด้านพัฒนาธุรกิจนครหลวง 1

9.  นายทรงวุฒิ บัวเข็ม ผู้ช่วยกรรมการผู้จัดการใหญ่ ด้านพัฒนาธุรกิจภูมิภาค 1

10. นายกรัณฑ์ วัฒนธรรม ผู้ช่วยกรรมการผู้จัดการใหญ่ ด้านพัฒนาธุรกิจภูมิภาค 2

11. นายกิตติศักดิ์ อมรชัยโรจน์กุล ผู้ช่วยกรรมการผู้จัดการใหญ่ ด้านตลาดทุน 1-3

12. นายพิศิษฐ์ เสรีวิวัฒนา ผู้ช่วยกรรมการผู้จัดการใหญ่ ด้านบริหารเงินและค้าผลิตภัณฑ์การเงิน

13. นางดวงใจ วลัยเสถียร ผู้ช่วยกรรมการผู้จัดการใหญ่ ด้านระดมเงินฝากและธนบดีธนกิจ

14. นายชำนาญ วังตาล ผู้ช่วยกรรมการผู้จัดการใหญ่ ด้านบริหารความเสี่ยงและพิจารณาสินเชื่อ

15. นายนพวงศ์ รามโกมุท ผู้ช่วยกรรมการผู้จัดการใหญ่ ด้านกิจการองค์กร

16. นายนรินทร์ ศิริพฤกษานุกูล ผู้ช่วยกรรมการผู้จัดการใหญ่ ด้านสำนักงานและบริหารสินทรัพย์

17. นายประวิทย์ กิจไพศาลรัตนา ผู้ช่วยกรรมการผู้จัดการใหญ่
    ด้านพิธีการสินเชื่อและปฏิบัติการธุรกรรมสินเชื่อ

18. นายนึกรัก ใบเงิน ผู้ช่วยกรรมการผู้จัดการใหญ่ ด้านปฏิบัติการ

19. ร้อยตำรวจเอกดนัย ขาวไพศาล ผู้ช่วยกรรมการผู้จัดการใหญ่ ด้านเทคโนโลยี

20. นายสิริยศ ศรีสุขสวัสดิ์ ผู้ช่วยกรรมการผู้จัดการใหญ่ ด้านกระบวนการธุรกิจ

21. นายประเสริฐ หวังรัตนปราณี ผู้ช่วยกรรมการผู้จัดการใหญ่ ด้านการเงิน

22. นายพงษ์สุรีย์ บุนนาค ผู้ช่วยกรรมการผู้จัดการใหญ่ ด้านบริหารทรัพยากรบุคคล

เจ้าหน้าที่บริหารที่ดูแลรับผิดชอบงานของฝ่ายบัญชีของธนาคาร มีจำนวน 1 ท่าน คือ นายทรงศักดิ์

โชคอุดมมั่น ดำรงตำแหน่งผู้อำนวยการฝ่ายบัญชี

(2) การสรรหาผู้บริหาร

 ธนาคารไม่ได้กำหนดวิธีการคัดเลือกบุคคลที่จะแต่งตั้งเป็นกรรมการให้ต้องผ่านคณะกรรมการสรรหา สำหรับผู้บริหารของธนาคาร ธนาคารได้กำหนดวิธีการคัดเลือกผู้บริหารดังนี้

1.  การสรรหาจากบุคคลภายใน ผู้บริหารจะถูกพิจารณาโดยคณะกรรมการทรัพยากรบุคคล

2.  การสรรหาจากบุคคลภายนอก
    ซึ่งมาจากการมาสมัครงานกับธนาคารด้วยตนเองหรือติดต่อผ่านทางบริษัทจัดหางาน
    ผู้บริหารจะถูกสัมภาษณ์โดยคณะกรรมการสัมภาษณ์ที่ธนาคารแต่งตั้งขึ้น และผู้สัมภาษณ์อย่างน้อย
    3 คนต้องมีตำแหน่งสูงกว่าตำแหน่งที่จะรับเข้าทำงาน
    โดยในจำนวนนี้ให้มีผู้แทนจากสายงานที่ต้องการรับบุคคลเข้าทำงาน
    ผู้แทนจากฝ่ายบุคคลทำหน้าที่คณะกรรมการสัมภาษณ์และเสนอความเห็นต่อผู้มีอำนาจอนุมัติ
    และในกรณีที่เป็นผู้บริหารระดับ First Vice President ขึ้นไป
    จะต้องผ่านการสัมภาษณ์จากกรรมการผู้จัดการใหญ่ด้วย

  (3) ค่าตอบแทนกรรมการและผู้บริหาร

ค่าตอบแทนกรรมการ

ค่าตอบแทนรวมของกรรมการ 10 รายในปี 2543 เป็นเงินทั้งสิ้น 9,916,000 บาท ประกอบด้วย
ค่าเบี้ยประชุมคณะกรรมการธนาคารจำนวน 5,344,000 บาท
ค่าเบี้ยประชุมคณะกรรมการตรวจสอบจำนวน 1,584,000 บาท
ค่าเบี้ยประชุมคณะกรรมการพิจารณาสินเชื่อจำนวน 1,384,000 บาท
และค่าเบี้ยประชุมคณะกรรมการบริหารสินทรัพย์จำนวน 564,000 บาท และค่ารับรองจำนวน
1,040,000 บาท

+----------------------+-------------------+-------------+------------+
| ชื่อ                   | ตำแหน่ง            | ค่าตอบแทนรวม | ระยะเวลา   |
|                      |                   |             |            |
|                      |                   | จำนวน (บาท) |            |
+----------------------+-------------------+-------------+------------+
| นายประมนต์ สุธีวงศ์      | ประธานกรรมการ     | 2,348,000   | ม.ค. –     |
|                      |                   |             | ธ.ค. 43    |
+----------------------+-------------------+-------------+------------+
| นายวิเศษ จูภิบาล        | รองประธานกรรมการ  | 1,886,000   | ม.ค. –     |
|                      |                   |             | ธ.ค. 43    |
+----------------------+-------------------+-------------+------------+
| นายพีรศิลป์ ศุภผลศิริ      | กรรมการผู้จัดการใหญ่  | 480,000     | ม.ค. –     |
|                      |                   |             | ธ.ค. 43    |
+----------------------+-------------------+-------------+------------+
| นายบดินทร์ อัศวาณิชย์     | กรรมการ           | 910,000     | ม.ค. –     |
|                      |                   |             | ธ.ค. 43    |
+----------------------+-------------------+-------------+------------+
| ดร.พิบูลย์ ลิมประภัทร     | กรรมการอิสระ       | 1,044,000   | ม.ค. –     |
|                      |                   |             | ธ.ค. 43    |
+----------------------+-------------------+-------------+------------+
| ดร.สารสิน วีระผล       | กรรมการอิสระ       | 910,000     | ม.ค. –     |
|                      |                   |             | ธ.ค. 43    |
+----------------------+-------------------+-------------+------------+
| นายไสว ยะกาศคะนอง    | กรรมการ           | 1,004,000   | ม.ค. –     |
|                      |                   |             | ธ.ค. 43    |
+----------------------+-------------------+-------------+------------+
| นายธาริน ทิวารี         | กรรมการอิสระ       | 504,000     | ก.ค. –     |
|                      |                   |             | ธ.ค. 43    |
+----------------------+-------------------+-------------+------------+
| นายพงษ์ภาณุ เศวตรุนทร์   | กรรมการ           | 88,000      | พ.ย. –     |
|                      |                   |             | ธ.ค. 43    |
+----------------------+-------------------+-------------+------------+
| ร้อยเอกชาญชัย ชาญชยศึก  | อดีตกรรมการอิสระ    | 742,000     | ม.ค. –     |
|                      |                   |             | ต.ค. 43    |
+----------------------+-------------------+-------------+------------+
|                      | รวม               | 9,916,000   |            |
+----------------------+-------------------+-------------+------------+

ค่าตอบแทนผู้บริหาร

ค่าตอบแทนรวมของผู้บริหารระดับตั้งแต่รองกรรมการผู้จัดการใหญ่ขึ้นไปในปี 2543 จำนวน 7 คน
เป็นจำนวนทั้งสิ้น 28,038,865 บาท โดยเป็นค่าตอบแทนในรูปเงินเดือน, ค่าครองชีพ,
เงินประจำตำแหน่ง และเบี้ยประชุม

  (4) การกำกับดูแลกิจการ

ธนาคารมีคณะกรรมการซึ่งประกอบด้วยผู้ทรงคุณวุฒิ ที่มีประสบการณ์หลากหลาย
และปฏิบัติหน้าที่ตามวัตถุประสงค์และข้อบังคับของบริษัทด้วยความรับผิดชอบ ระมัดระวัง ซื่อสัตย์สุจริต
และมีจริยธรรม โดยถือเอาผลประโยชน์ของผู้ถือหุ้นและบริษัทเป็นที่ตั้ง
คณะกรรมการธนาคารทำหน้าที่ในการกำหนดนโยบายและทิศทางการดำเนินงานของธนาคาร
และควบคุมดูแลให้ฝ่ายบริหารดำเนินการให้เป็นไปตามนโยบายที่กำหนด
ธนาคารให้ความสำคัญกับระบบการควบคุมภายในอย่างยิ่ง
เนื่องจากเป็นกลไกสำคัญในการลดความเสี่ยงทางธุรกิจและปกป้องทรัพย์สินของธนาคารมิให้สูญหายหรือถูกนำไปใช้ในทางที่ผิด
และป้องกันการทุจริตและประพฤติมิชอบในองค์กร โดยคณะกรรมการธนาคาร
และฝ่ายบริหารมีการควบคุมดูแลอย่างเคร่งครัดให้การดำเนินงานให้เป็นไปตามบทบัญญัติของกฎหมาย
และกรอบกฎเกณฑ์ระเบียบ ข้อบังคับต่างๆ ที่เกี่ยวข้อง นอกจากนี้
ที่ประชุมผู้ถือหุ้นของธนาคารได้แต่งตั้งคณะกรรมการตรวจสอบที่มีคุณสมบัติตามที่ตลาดหลักทรัพย์แห่งประเทศไทยกำหนด
ซึ่งเป็นองค์ประกอบที่สำคัญในการกำกับดูแลกิจการที่ดี
และช่วยแบ่งเบาภาระของคณะกรรมการธนาคารเพื่อให้เกิดความคล่องตัวต่อการจัดการ
การให้วิสัยทัศน์ และการให้ความเห็นอย่างตรงไปตรงมาต่อรายงานทางการเงิน
และระบบการควบคุมภายใน

  (5) การดูแลเรื่องการใช้ข้อมูลภายใน

ธนาคารมีนโยบายและวิธีการกำกับดูแลในการป้องกันกรรมการและผู้บริหารในการนำข้อมูลภายในของธนาคารไปใช้เพื่อประโยชน์ส่วนตัว
ตามระเบียบงานที่ 129/2543 โดยห้ามมิให้กรรมการ ผู้บริหาร และพนักงาน รวมถึงคู่สมรส
และบุตรที่ยังไม่บรรลุนิติภาวะของบุคคลดังกล่าวใช้ข้อมูลภายในซึ่งยังมิได้เปิดเผย เพื่อทำการซื้อ
ขาย โอน หรือรับโอนหลักทรัพย์ที่ออกโดยธนาคารก่อนที่ข้อมูลนั้นจะออกสู่สาธารณชน
และแจ้งตลาดหลักทรัพย์แห่งประเทศไทยทุกครั้งที่มีการซื้อ ขาย โอน
หรือรับโอนหลักทรัพย์ที่ออกโดยธนาคาร ภายใน 3 วัน นับจากวันที่มีการซื้อ ขาย โอน หรือรับโอน
พร้อมทั้งส่งสำเนารายงานนี้ ให้สำนักกรรมการผู้จัดการใหญ่เพื่อเก็บเป็นหลักฐานทุกครั้ง

  (6) บุคลากร

ณ 31 ธันวาคม 2543 ธนาคารมีพนักงานที่ประจำอยู่สาขาจำนวน 830 คน
และพนักงานที่ปฏิบัติงานที่สำนักงานใหญ่จำนวน 1,600 คน รวมมีพนักงานทั้งสิ้นจำนวน 2,430 คน
โดยแบ่งตามสายงานหลักๆ ดังนี้

1.  สายพัฒนาธุรกิจนครหลวง จำนวน 444 คน

2.  สายพัฒนาธุรกิจภูมิภาค จำนวน 713 คน

3.  สายธุรกิจสถาบันและตลาดทุน จำนวน 140 คน

4.  สายบริหารกลาง (รวมพนักงานที่ขึ้นตรงต่อกรรมการผู้จัดการใหญ่ 2 คน) จำนวน 538 คน

5.  สายเทคโนโลยีและปฏิบัติการ จำนวน 335 คน

6.  สายบริหารความเสี่ยงและพิจารณาสินเชื่อ จำนวน 25 คน

7.  ด้านบริหารทรัพยากรบุคคล จำนวน 57 คน

8.  ด้านการเงิน จำนวน 81 คน

9.  ฝ่ายตรวจสอบภายใน จำนวน 89 คน

10. ฝ่ายกำกับธุรกรรม จำนวน 8 คน

รวมจำนวน 2,430 คน

จากการปิดสาขาธนาคาร 39 สาขา ส่งผลให้มีการลดจำนวนพนักงานทั้งสิ้น 277 คน
โดยบางส่วนได้เข้าโครงการเกษียณอายุตามความสมัครใจ
และบางส่วนได้เข้ามาปฏิบัติงานต่อที่สำนักงานใหญ่หรือสำนักงานสาขาอื่น ในการปิดสาขาทั้งหมด
ไม่มีข้อพิพาทแรงงานใดๆ เกิดขึ้นกับธนาคาร

นโยบายในการพัฒนาพนักงาน

การจัดทำแผนการบริหารบุคคล

ธนาคารได้ตระหนักถึงความสำคัญของทรัพยากรบุคคลซึ่งเป็นปัจจัยหลักประการหนึ่งที่จะส่งเสริมให้การดำเนินงานเป็นไปอย่างมีประสิทธิภาพ
ธนาคารจึงได้ว่าจ้างบริษัท Hay Management Consultant ในการปรับปรุงระบบตำแหน่งงาน
ค่าตอบแทนและระบบประเมินผลการปฏิบัติงานของพนักงาน
เพื่อให้ธนาคารมีระบบการบริหารงานบุคคลที่มีมาตรฐานเทียบเท่าธนาคารพาณิชย์ชั้นนำ
ซึ่งทางธนาคารคาดว่าจะเริ่มนำระบบใหม่มาใช้ได้ภายในปี 2544

การฝึกอบรมและพัฒนาบุคลากร

ธนาคารให้ความสำคัญกับการฝึกอบรมและพัฒนาบุคลากรอย่างมาก
โดยได้ทำการสำรวจความต้องการเร่งด่วนในการฝึกอบรมและพัฒนาบุคลากรในทุกสายงานสามารถสรุปหลักสูตรการฝึกอบรมได้
26 หลักสูตร โดยมีหัวข้อหลัก ในเรื่องการปรับปรุงโครงสร้างหนี้ การบริหารความเสี่ยง
การวิเคราะห์สินเชื่อ การประเมินราคาอสังหาริมทรัพย์
ความรู้ทั่วไปด้านการธนาคารและบริการด้านต่างๆ ของธนาคาร และอื่นๆ
หลังจากธนาคารจัดหลักสูตร อบรมได้ครบทั้ง 26 หลักสูตรแล้ว
จะทำให้พนักงานในกลุ่มเป้าหมายมีวันฝึกอบรมเฉลี่ยอย่างน้อย 10 วันทำงานต่อปี นอกจากนี้
ธนาคารได้จัดเตรียมหลักสูตรมาตรฐานสำหรับการฝึกอบรมและพัฒนาพนักงานของแต่ละหน่วยงานเพื่อเพิ่มพูนความรู้ความสามารถและการเตรียมพร้อมสำหรับความก้าวหน้าในหน้าที่การงานต่อไป
โดยคาดว่าบางหลักสูตรจะพร้อมดำเนินการในกลางปี 2544

ค่าตอบแทนพนักงาน

ธนาคารให้ค่าตอบแทนพนักงานทั้งหมดในรูปของเงินเดือนประจำคิดเป็นผลตอบแทนรวมของพนักงานสำหรับปีสิ้นสุดวันที่
31 ธันวาคม 2543 จำนวน 2,430 คน เป็นเงินทั้งสิ้น 551 ล้านบาท
นอกจากนี้ธนาคารมีค่าตอบแทนในรูปเงินช่วยเหลือพิเศษค่าครองชีพให้แก่พนักงาน
โดยขึ้นอยู่กับผลการดำเนินงานของธนาคารในแต่ละงวดปีบัญชี สำหรับในปี 2543
กองทุนฟื้นฟูซึ่งเป็นผู้ถือหุ้นใหญ่ของธนาคารได้อนุมัติให้ธนาคารจ่ายเงินช่วยเหลือพิเศษให้พนักงานเป็นจำนวน
1 เท่าของเงินเดือนคิดเป็นเงิน 41 ล้านบาท อีกทั้งมีการพิจารณาขึ้นเงินเดือนประจำปี 2543
และจัดตั้งกองทุนสำรองเลี้ยงชีพขึ้นใหม่ให้แก่พนักงานเมื่อต้นปี 2543